Blokaspaai bied 'n nuwe dimensie aan 'n ou gunstelingtydverdryf. Spesiaal ontwerp om maklik in te vul sonder onnodige tierlantyntjies en fieterjasies.
Van Suid-Afrika se bekendste opstellers publiseer gereeld hulle eie boeke teen sakpaspryse. Jy sal vir seker nooit sonder 'n kopkrap-lekkerte sit nie.
Ons het 'n puntestelsel ingebou om so bietjie teen jouself te kompeteer. Wanneer jy Blokaspaai aflaai, kry jy 50 gratis 'blokkies'. Blokkies kan gebruik word om na antwoorde te 'loer'. Aan die einde van elke raaisel ken Blokaspaai aan jou bonus blokkies toe (gebruik die 'Sien alles na' funksie) vir regte letters. Hierdie 'blokkies' word by jou balans gevoeg. Indien jou balans nul blokkies bereik, word jy die geleentheid te bied om jou 'blokkies' aan te vul deur addisionele 'blokkies' te koop.
Daar is ook nou ‘n funksie ingebou wat jou vordering volg sodat jy presies weet waar jy staan met al jou invulwerk wanneer jy 'n boek oopmaak.
Tydens opgradering na die nuwe weergawe op Apple, word jou lokale databasis uitgevee. Dus sal jy die geleentheid hê om al jou raaisels van nuut af in te vul en gebruik te maak van al die bonus blokkies! 'n Lekker uitdaging.